শাহ আখতারুজ্জামান, ছাতক :ছাতকে পৃথক অভিযানে ডাকাতির মামলার আসামী সহ ৪ জনকে গ্রেফতার করেছে থানা পুলিশ। গত শনিাবার সন্ধ্যায় ভাতগাঁও ইউনিয়নের বাদে ঝিগলী গ্রামের রোশন আলীর পুত্র হেলাল মিয়াকে শাপলাগঞ্জ বাজার থেকে গ্রেফতার করা হয়। সে সেওতরপাড়া ডাকাতি মামলা সহ একাধিক মামলার আসামী। একই  দিন রাতে পৌর এলাকার চরেরবন্দ থেকে গাজা বিক্রির সময় ২ জনকে ১২ পোটলা গাজা সহ আটক করেছে পুলিশ। এরা হলো চরেরবন্দ গ্রামের আব্দুল গফুরের পুত্র জাহির আলী ও একই গ্রামের আব্দুর রাজ্জাকের পুত্র কামাল উদ্দিন। এ ঘটনায় এসআই রোকেয়া বেগম বাদী হয়ে মাদক দ্রব্য আইনে মামলা দয়ের করেছেন। এদিকে অন্য আরেকটি অভিযানে দূর্ধর্ষ ডাকাত সর্দার কালা মিয়া ওরফে সালাম ডাকাতকে আটক করে পুলিশ। সে দণি খুরমা ইউনিয়নের দরারপার গ্রামের মনফর আলীর পুত্র। তার বিরুদ্ধে থানায় ৩টি ডাকাতি ও ১টি দ্রুত বিচার আইনে মামলা রয়েছে। তাকে সিলেটের দরাধরপুর থেকে  এসআই হারুন রশীদ এক অভিযানে তাকে গ্রেফতার করেন।